Mikko Viljanen

Mikko Tapani Ilmari Viljanen (s. 30. maaliskuuta 1976 Helsinki) on suomalainen kirjailija ja dramaturgi. Viljanen on koulutukseltaan filosofian maisteri ja teatteritaiteen maisteri. Hän on työskennellyt muun muassa mainostoimittajana WSOY:ssä, dramaturgina Radioteatterissa ja draaman ja dramaturgian lehtorina Teatterikorkeakoulussa. Viljanen on väitöskirjatutkijana Aalto-yliopistossa elokuvataiteen laitoksella.Mikko Viljanen Aalto-yliopisto Viljasen esikoisromaani Todennäkyjä ilmestyi vuonna 2004 ja toinen romaani Maan paino helmikuussa 2009. Todennäkyjä yhdistää kasvutarinan runkoon huomioita todellisuudesta, jossa keskeistä on näkeminen ja nähdyksi tuleminen. Teos oli Helsingin Sanomien kirjallisuuspalkintoehdokkaana. Maan paino on kuvaus muukalaisuudesta 1990-luvun Helsingissä, keskiössä vakoojan poika ja laiton maahanmuuttaja Oleg, joka palaa Helsinkiin lapsuutensa maisemiin. Teos kuvaa muuttuvaa Suomea venäläisyhteisön kauttaMikko Viljasen verkkosivu. Kolmas romaani Ensimmäinen elämä ilmestyi elokuussa 2014. Se on 1990-luvun ekologista aktivismia kuvaava teos, jonka teemoja ovat myös henkilökohtainen ja kollektiivinen syyllisyys. Viljasen esikoisrunokokoelma Kesken hengityksen kaiken ilmestyi 2010. Hänen runojaan on julkaistu antologiassa Vastakaanon (Poesia 2011). Viljasen runoutta on käännetty englanniksi, ja kokoelma Hupisaarilla on ilmestynyt kokonaisuudessaan kreikaksi. Viljanen on avustanut useita lehtiä, toiminut arvostelijana ja tehnyt käsikirjoituksia, sovituksia ja suomennoksia radiolle, televisiolle, teatterille ja elokuviin. Hän on myös vaikuttanut Academy of Moving People and Images -elokuvahankkeessa.Mikko Viljanen Academyofmovingpeopleandimages.com Viljasen ja Marko Järvikallaksen kirjoittama kuunnelmasarja Sheriffi McGee sai Sokeain kuunnelmapalkinnon 2008.Sokeain kuunnelmapalkinto 2008 Sheriffi McGee -sarjalle, Näkövammaisten Keskusliitto == Teokset == === Romaanit === * Todennäkyjä, WSOY 2004 ISBN 951-0-28872-1 * Maan paino, Teos 2009 ISBN 978-951-851-168-0 * Ensimmäinen elämä, Teos 2014 ISBN 978-951-851-602-9 * Onni, Teos 2020 ISBN 978-952-363-043-7 === Runokokoelmat === * Kesken hengityksen kaiken, Teos 2010 ISBN 978-951-851-303-5 * Hupisaarilla, Teos 2016 ISBN 978-951-851-677-7 === Teatteri === * Stalker, dramatisointi (Circus Maximus, HKT 2003/TTT 2004) Circus Maximus === Kuunnelmat === * Kastanjoiden alla (Radioteatteri 2003) * Löytöihmisiä (Radioteatteri 2004) * Sheriffi McGee (Marko Järvikallaksen kanssa, Radioteatteri 2008) === Elokuva- ja tv-käsikirjoitukset === * Jackpot 3 (Noema Film, 2001) * Levoton rauha (Yle TV1, 2009) ===Suomennokset=== * Razumovskaja: Kotiin (Lahden Kaupunginteatteri, 1999)Näytelmäkulma * Koljada: Persialainen syreeni (Kansallisteatteri, 2000)Näytelmäkulma * Koljada: Itkupilli (Kansallisteatteri, 2000)Näytelmäkulma === Toimitustyöt === * Korville piirretyt kuvat: kirjoituksia kuunnelmasta ja äänitaiteesta, Eero Aron kanssa, Like 2011 ISBN 978-952-01-0669-0 === Antologioissa === * Vastakaanon: suomalainen kokeellinen runous 2000-2010 (Poesia 2011 ISBN 978-952-5954-17-3 * Suhteellista: kotimaisia nykyrunoja ja -novelleja tunteiden syttymisestä ja sammumisesta, toimittanut Tuija Takala, Laatusana 2012 ISBN 978-951-9062-74-7 * "Kääntäen ja vääntäen", antologiassa: Jumalainen näytelmä: dramaturgisia työkaluja Like 2012 ISBN 978-952-01-0809-0 === Käännökset === * Στο νησι τησ ξενοιασιας (Saikspirikon, 2019)Politeianet.gr ISBN 978-618-5274-40-5 * Runoja Lyriklinen sivuilla (Lyrikline, 2019)Lyrikline kääntäjä: Otso Huopaniemi == Lähteet == == Aiheesta muualla == * Mikko Viljanen kustannusosakeyhtiö Teoksen kotisivuilla * Viljanen Yle 1:n Aamun kirjan haastattelussa * Luokka:Suomalaiset kirjailijat Luokka:Suomalaiset dramaturgit Luokka:Vuonna 1976 syntyneet Luokka:Elävät henkilöt